
Относно: XII-та международна конференция „Достъп до добра храна“, 21-22 октомври 2026 година

УВАЖАЕМИ/УВАЖАЕМА ГОСПОДИН/ГОСПОЖО ДИРЕКТОР,

Във връзка с постъпило писмо № П-724/25.09.2026 г. в РУО – гр. Видин от д-р Таня Панчева – заместник-министър на образованието и науката,  Ви информирам, че по случай 16 октомври – Световен ден на прехраната, седмицата от 16 до 24 октомври 2026 година, е обявена за Национална седмица на достъпа до добра храна. 
Целта на инициативата е насърчаване на децата, учениците и възрастните до достъпа до качествена и полезна храна, базирана на местните традиции, както и подобряване на хранителната им култура. Участници в събитията са детски градини, училища, производители и браншови организации.
Кулминацията на кампанията е XII-та международна конференция „Достъп до добра храна“, която ще се проведе на 21 и 22 октомври 2026 г. в Парк хотел „Витоша“ – София, съгласно приложената програма. Откриването ще се състои на 21 октомври 2026 г. (сряда) от 11.00 часа в зала „Витоша“ на Парк хотел „Витоша“. 
Основни теми на конференцията са политиките за достъп до добра храна, модернизация на професионалното образование и обучение за храната, дигитализацията и иновациите, развитието на хранителната грамотност, кулинарният туризъм, журналистиката за храната. 
По време на конференцията ще бъдат връчени награди за принос в разширяването на достъпа до добра храна, разпределени в 16 (шестнадесет) категории, както следва:
Категория „Цялостен принос“
Категория „Държавна политика“
Категория „Общинска политика“
Категория „Младежко предприемачество“
Категория „Публичен образ“ 
Категория „Кулинарен туристически продукт“
Категория „Местен пазар“
Категория „Детско хранене“
Категория „Устойчива кухня“
Категория „Технологична иновация“
Категория „Училище“
Категория „Детска Градина“
Категория „Учител по кулинария“
Категория „Учител по хранителни технологии“
Категория „Учител по фермерство“
Специална награда за вдъхновяващо събитие от НАЦИОНАЛНАТА СЕДМИЦА НА ДОСТЪП ДО ДОБРА ХРАНА‘2026“  
Моля за Вашето съдействие информацията да достигне до всички учители и ученици от поверените Ви образователни институции и да ги запознаете с възможността да изпращат предложения за номинации по посочените категории до 17.00 часа на 19 октомври 2026 година на e-mail: conference@dobrahrana.info.
Повече информация за инициативата е налична на httpps://www.dobrahrana.info.

Приложение: съгласно текста.


С уважение, 

